༄༅།།མཆོད་གཏོར་བདུད་རྩིའི་ཆུ་རྒྱུན་ཞེས་བྱ་བ་བཞུགས་སོ།བླ་མ་རྣམས་དང་ཡི་དམ་ལྷ།སྐྱོབས་པའི་མགོན་ལ་ཕྱག་འཚལ་ལོ།གཙང་མའི་བདུད་རྩིའི་ཆུ་རྒྱུན་ལས།ཉམས་སུ་བླང་ལུགས་འདི་ལྟར་ཏེ།སྔོན་འགྲོ་དངོས་གཞི་རྗེས་དང་གསུམ།དམ་བཅའ་དང་ནི་ཡོ་བྱད་རྫས།སེམས་བསྐྱེད་འགྲོ་བ་ཇི་སྙེད་པ།སྡུག་བསྔལ་ཀུན་ལས་སྒྲོལ་བའི་ཕྱིར།རྣམ་དག་མཆོད་གཏོར་ཉམས་སུ་ལེན།སྙམ་པའི་འདུན་པ་སྔོན་དུ་བཏང༌།དམ་བཅའ་དུས་དྲུག་དུས་བཞི་དང༌།ནང་ནུབ་ལ་སོགས་གང་ལྕོགས་ལ།སྟོན་པ་ལྷ་དང་དཔོན་གསས་ཀྱི།སྤྱན་སྔར་དད་པས་ཁས་བླངས་བྱ།ཡོ་བྱད་རྫས་ནི་རབ་ཉིད་དུ།སྨན་སྤོས་འབྲུ་དང་རིན་པོ་ཆེ།དཀར་མངར་མེ་ཏོག་དར་ཟབ་སོགས།ཇི་སྙེད་བརྩོན་འགྲུས་དད་པས་བསོགས།འབྲིང་ནི་སྨན་ལྔ་སྤོས་ལྔ་སོགས།འབྱོར་ཚད་ཉིད་དུ་ཤེས་པར་བྱ།དངོས་གཞི་ལ་ཡང་རྣམ་པ་གསུམ།འགོད་ཅིང་བཤམས་དང་བྱིན་གྱིས་བརླབས།དངོས་སུ་ཐིམ་པར་བསྔོ་བའོ།བཤམས་ཐབས་ཁྲི་གདན་རིན་ཆེན་ལ།སྣོད་ནི་རིན་ཆེན་ཤིང་རྫ་སོགས།གྲངས་ནི་དགུ་བདུན་ཡན་ཆད་དོ།རབ་འབྲིང་ཐ་གསུམ་གང་འབྱོར་རོ།བྱིན་གྱིས་རླབས་པའི་རིམ་པ་ནི།ལུས་ནི་ཆ་ལུགས་ལྔ་ལྡན་བཅའ།ངག་ཏུ་གསལ་བ་དགུ་འཛབ་བགྲངས།ཡིད་ཀྱིས་ཏིང་འཛིན་རྣམ་གསུམ་བསྒོམས།སྟོན་པ་ཐུགས་རྗེ་ཆེ་མངའ་བའི།མཆོད་སྦྱིན་ཀུན་ཚིམ་བདག་ཉིད་ཅན།སྐྱོབས་པའི་མགོན་ལ་ཕྱག་འཚལ་ལོ།གཙང་མའི་བདུད་རྩི་དག་པའི་ཆུ།ཡོ་བྱད་མ་ལུས་མཆོད་པའི་རྫས།སྐྱོན་མེད་ཡིད་འོང་མཛེས་པར་བཤམས།དག་པ་གསུམ་གྱི་སྒོར་ཞུགས་ནས།ཏིང་འཛིན་རྣམ་གསུམ་རིམ་བཞིན་བསྒོམ།ཨཿདེ་འོད་དུ་ཞུ་བ་ལས།བདག་གི་མདུན་གྱི་བར་སྣང་ལ།ཡི་དམ་ཀུན་བཟང་གཤེན་ལྷ་འོད་དཀར་ནི།གཙོ་ལ་འཁོར་གྱིས་བསྐོར་བར་བསམ།སྙིང་པོ་འདི་བརྗོད་དེ།ཨཱ་ཨ་དཀར་སལེ་འོད་ཨ་ཡང་ཨཱོྃ་འདུ།ཨ༔གནས་ལུགས་མཐའ་བྲལ་མ་རྟོགས་པའི་སེམས་ཅན་ཐམས་ཅད་འཁོར་བ་ལ་འཁྱམས་ཤིང༌།སྡུག་བསྔལ་ལ་སྤྱོད་པ་འདི་རྣམས་སྙིང་རེ་རྗེ།སྡུག་བསྔལ་དང་བྲལ་བར་གྱུར་ཅིགབདེ་བ་དང་ལྡན་པར་གྱུར་ཅིགབདེ་བ་དེ་དང་རྒྱུན་དུ་མི་འབྲལ་བར་གྱུར་ཅིགཆགས་སྡང་གི་ཉོན་མོངས་པ་དང་བྲལ་བར་གྱུར་ཅིགཨ་དཀར་བདག་གི་ཐུགས་ལས་ཨ་དཀར་པོ་གཅིག་མདུན་གྱི་བར་སྣང་ལ་འཕྲོས།སལེ་འོད་ཨ་དེ་ལས་འོད་ཟེར་ཕར་འཕྲོས་སྣོད་བཅུད་ལ་ཕོག་པས།ཕྱི་སྣོད་ཐམས་ཅད་ལྷ་ཡི་གཞལ་ཡས་ཁང༌།ནང་བཅུད་ཐམས་ཅད་ལྷ་དང་ལྷ་མོའི་རང་བཞིན་དུ་གྱུར།ཨ་ཡཾ་ཨཱོྃ་འདུ་འོད་ཟེར་རྣམས་ཚུར་འདུས་ཨ་ལ་ཐིམ།ཨ་ཡེ་ཤེས་ལྔ་ལྡན་གྱི་ཨཱོྃ་གཅིག་ཏུ་གྱུར།ཨཱོྃ་བདག་གི་ཐུགས་ཀར་འདུས་པས།བདག་རྒྱུད་ཀྱི་དུག་ལྔ་བདུད་ལྔ་བཅོམ་ནས་སྐུ་ལྔ་ཡེ་ཤེས་ལྔ་ཡི་རང་བཞིན་དུ་གྱུར།ཨཱོྃ་འོད་དུ་ཞུ་བ་ལས།བདག་ཉིད་ཀུན་བཟང་གཤེན་ལྷ་འོད་དཀར་སྐུ་མདོག་དཀར་གསལ་ཞལ་གཅིག་ཕྱག་གཉིས་ཞི་རྒྱན་བཅུ་གསུམ་གྱིས་བརྒྱན་པ།མཁྱེན་བརྩེ་ཐུགས་རྗེའི་བདག་ཉིད་དང་ལྡན་པ་གཅིག་ཏུ་གྱུར།ཕྱག་རྒྱ་ཨ་ལྟར་བཅའ་ལ་སྔགས་འདི་བརྗོད།མུ་ཡེ་ཨ་དཀར་ཨ་ནི་ཨཱ།ཞེས་བརྗོད་པས།མདུན་གྱི་བར་སྣང་ལ་གཞལ་ཡས་ཁང་ལྷ་ཡི་ཕོ་བྲང་ཆེན་པོ་རྒྱུ་རིན་པོ་ཆེ་སྣ་ཚོགས་ལས་གྲུབ་པ།རྩེ་མོ་ཅོག་བར་འཁྱམས་ཡ་གད་ཟ་ར་ཚགས་དང་དར་བུ་ཁད་དང་བཅས་པ།ཉམས་དགའ་བ་ཡིད་དུ་འོང་བ།དྲི་མ་མེད་པའི་དབུས་སུ་ཀུན་ཏུ་བཟང་པོ་ལ་སྲི་ཞུའི་མགྲོན་ནི།དུས་གསུམ་གྱི་རྒྱལ་བ་སྲས་དང་བཅས་པ་རྣམས་ཀྱིས་བསྐོར་བ།དེའི་ཕྱི་རིམ་དུ་ཡོན་ཏན་གྱི་མགྲོན།བཀའ་སྐྱོང་བོན་སྐྱོང་ནོར་ལྷ་དཔལ་མགོན་དང་བཅས་པ་རྣམས་ཀྱིས་བསྐོར་བ།དེ་ཡི་ཕྱི་རིམ་དུ་ལན་ཆགས་ཀྱི་མགྲོན་ནི།བཀའ་ཡི་ལྷ་མ་སྲིན་སྡེ་བརྒྱད་རྣམས་ཀྱིས་བསྐོར་བ།དེའི་ཕྱི་རིམ་དུ་སྙིང་རྗེའི་མགྲོན་ནི་རིགས་དྲུག་སེམས་ཅན་བར་དོ་དང་བཅས་པ་རྣམས་ཀྱིས་བསྐོར་བར་གྱུར།ཕྱག་རྒྱ་བདུད་རྩིའི་བུམ་པ་ལྟར་བཅའ་ལ་སྔགས་འདི་བརྗོད་དོ།ན་མ་ཨ་དཀར་ཀྴ་ཡ་ཤག་སལེ་སང་ངེ་ཡེ་སྭཧཱ།ཞེས་བརྗོད་པས།མཆོད་རྫས་ཀྱི་མི་གཙང་བ་སྨ་སྨེ་ཉམས་གྲིབ་ཐམས་ཅད་དག་པར་གྱུར།ཕྱག་རྒྱ་ཐལ་མོ་ཁོང་སྟོང་དུ་སྦྱར་ལ་སྔགས་འདི་བརྗོད་དེ།ཨ་ཨཱོྃ་ཧཱུཾ་རཾ་ཛ་དེ་ཤོ་བྲུཾ་འོད་དུ་ལཾ་ལཾ་ཡེ་སྭཧཱ།ཞེས་བརྗོད་པས།སྣོད་རྒྱ་ཆེ་ལ་དཔང་མཐོ་བ་ཉམས་དགའ་བ་ཡིད་དུ་འོང་བ་དྲི་མ་མེད་པ།བཅུད་ནི་དྭངས་མ་མཆོད་འབུལ་གྱི་ལྷ་མོ།ཁུ་བ་བདུད་རྩིའི་ངོ་བོ།རྩིགས་མ་འདོད་པའི་ཡོན་ཏན་དཔག་ཏུ་མེད་པ་བསམ་གྱིས་མི་ཁྱབ་པར་གྱུར་ནས།དྭངས་མས་རྒྱལ་བ་མཆོད་པས་མཉེས།ཁུ་བས་དམ་ཅན་ཐུགས་དམ་བསྐངས།རྩིགས་མས་ལྷ་སྲིན་གདུག་རྩུབ་ཞི་ཞིང་འགྲོ་དྲུག་སྦྱིན་པས་ཚིམ་པར་གྱུར།ཞེས་བརྗོད་པས།ཨ་ཨཱོྃ་ཧཱུཾ་མི་མངོན་པའི་དབྱིངས་ནས་བདེ་བར་གཤེགས་པ་རྣམས་ཀྱི་སྐུ་གསུང་ཐུགས་ཀྱི་ངོ་བོ་ཡི་གེ་འབྲུ་གསུམ་བདག་གི་གནས་གསུམ་དུ་ཐིམ་པས།སྐུ་གསུང་ཐུགས་ཀྱི་དབང་དང་དངོས་གྲུབ་མ་ལུས་པ་ཐོབ་པར་གྱུར།ཞེས་བརྗོད་ཅིང་བསྔོ་བའི་ཚིག་བཤད་འདི་སྐད་དོ།ཨཱོྃ་དེ་བཞིན་ལྷུན་གྱིས་གྲུབ་པའི་སྟོབས་མཆོག་དང༌།བདག་ཉིད་ཏིང་འཛིན་རིག་པའི་མཐུ་སྟོབས་ཀྱིས།སྣང་སྲིད་འཇིག་རྟེན་ལྷ་ཡི་གཞལ་ཡས་ཁང༌།དུས་གསུམ་བདེར་གཤེགས་ཐུགས་རྗེའི་མངའ་བདག་དང༌།གཙང་རིགས་མགོན་པོ་སྐྱོབས་པའི་དམ་ཚིག་ཅན།ལན་ཆགས་མགྲོན་གྱུར་བགེགས་རིགས་དམན་པའི་ཚོགས།ཁམས་གསུམ་རྒྱུ་དྲུག་སེམས་ཅན་མ་ལུས་པ།དུས་གསུམ་རྒྱལ་བའི་ཞིང་ཁམས་མན་ཆད་ནས།ན་རགས་དམྱལ་བའི་འཇིག་རྟེན་ཡན་ཆད་དུ།ཇི་སྙེད་གནས་ཤིང་མགྲོན་དུ་གྱུར་པ་ལ།མཆོད་པའི་ལོངས་སྤྱོད་རིན་ཆེན་གཏེར་གྱིས་བཀང༌།ཇི་སྙེད་དབང་པོ་ལྔ་ཡི་སྤྱོད་ཡུལ་དུ།འདོད་ཡོན་རྣམ་ལྔ་མཆོད་པའི་སྤྲིན་དཔུང་འཁྲིགས།ཕྱི་ནང་སྣོད་བཅུད་ཟད་མེད་ཕྱུང་བུས་བཀང༌།ལོངས་སྤྱོད་རོལ་པའི་མཆོད་པ་འདི་འབུལ་གྱིས།ཟད་མེད་རྒྱན་གྱི་མཆོད་པ་བཞེས་སུ་གསོལ།འགྲོ་དྲུག་སེམས་ཅན་ཐུགས་རྗེས་ཟིན་གྱུར་ཅིགམགོན་པོ་མཉེས་ནས་བཀྲ་ཤིས་བདེ་ལེགས་སྨོན།བུ་ལོན་ལན་ཆགས་སྙིང་ཁྲིན་བྱང་གྱུར་ཅིགརྒྱུ་དྲུག་འཁོར་བ་དོང་ནས་སྤྲུགས་པར་ཤོགཀུན་ཀྱང་བླ་མེད་འབྲས་བུ་ཐོབ་པར་ཤོག།ཨ་ཨཱོྃ་ཧཱུཾ་རཾ་ཛ་དེ་ཤོ་ཐོར་ཐོར་ཐིམ་ཐིམ་ཡེ་སྭཧཱ།ཞེས་བརྗོད་ལ་སེ་གོལ་གཏོག་པའོ།།མཆོད་གཏོར་བདུད་རྩི་ཆུ་རྒྱུན་འདི་ནི་ཁུ་ཚ་ཟླ་འོད་ཀྱིས་སྤ་གྲོ་ནས་གཏེར་ནས་གདན་དྲངས་པའོ།།